लखनउको जितमा कीर्तिमानी स्कोर
लखनउ सुपर जायन्ट्सले शुक्रबार इन्डियन प्रिमियर लिग २०२३ मा पन्जाब किंग्सलाई ५६ पराजित गरेको छ र यस क्रममा उसले प्रतियोगिताकै इतिहासमा दोस्रो ठूलो कीर्तिमानी स्कोर खडा गरेको छ ।
मोहाली — लखनउ सुपर जायन्ट्सले शुक्रबार इन्डियन प्रिमियर लिग २०२३ मा पन्जाब किंग्सलाई ५६ पराजित गरेको छ र यस क्रममा उसले प्रतियोगिताकै इतिहासमा दोस्रो ठूलो कीर्तिमानी स्कोर खडा गरेको छ ।अस्ट्रेलियाका मार्कस स्टोइनसको ४० बलमा ७० रन तथा वेस्ट इन्डिजका केली मायर्सको २४ बलमा ५४ रनको मदतले लखनउले पाँच विकेटमा २ सय ५७ रन बनाएको हो । कुनै पनि टिमले २ सय ५० रनमाथिको स्कोर बनाएको यो दोस्रो पल्ट मात्र हो ।यसअघि प्रतियोगिताकै सबैभन्दा ठूलो स्कोर पाँच विकेटमा २ सय ६३ रन रहेको छ । यो सन् २०१३ मा रोयल च्यालेन्जर्स बेंगलोरले पुने वारियर्सविरुद्ध बनाएको थियो ।मोहालीमा भएको खेलमा पंजावले जवाफमा १९.५ ओभरमा अलआउट हुन अगाडि २ सय १ रन बनायो । स्टोइनसले एक विकेट पनि लिए र ‘प्लेयर अफ द म्याच’ भए । 